15/06/2022 | Administración LocalMunicipal
Bergondo
Secretaría
Aprobación dun prazo extraordinario para a presentación de solicitudes ao abeiro das bases para a contratación de 5 socorristas durante dous meses ao abeiro dos denominados Programas de Cooperación

ANUNCIO APROBACIÓN DUN PLAZO EXTRAORDINARIO PARA A PRESENTACIÓN DE SOLICITUDES AO ABEIRO DAS BASES PARA A CONTRATACIÓN DE 5 SOCORRISTAS DURANTE DOUS MESES AO ABEIRO DOS DENOMINADOS PROGRAMAS Por Resolución de Alcaldía de data 10 de xuño, aprobouse a apertura dun prazo extraordinario para a presentación de solicitudes ao abeiro das bases para a contratación de 5 socorristas ao abeiro dos denominados programas de cooperación, que se transcribe a continuación: “ Alejandra Pérez Máquez, alcaldesa-presidenta do Concello de Bergondo (A Coruña) ASUNTO: CONTRATACIÓN DE SOCORRISTAS PROGRAMAS DE COOPERACIÓN_ 2ª CONVOCATORIA EXPEDIENTE: 2022/E001/000006 O día 16/05/2022 aprobáronse, por Resolución de Alcaldía 538/2022, as bases da convocatoria para a provisión, mediante contratación laboral temporal, de seis postos de socorristas para o SERVIZO DE ASISTENCIA E VIXIANCIA NAS PRAIAS ao abeiro da Orde do 7 de xaneiro do 2022 da Consellería de Emprego e Igualdade pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2022. O día 06/06/2022 constituise o tribunal para a realización da fase de concurso, valorándose os méritos, na forma prevista na Base Terceira das Bases Específicas da convocatoria reguladora dos mencionados postos de traballo. Nesta mesma sesión, o tribunal acordou propoñer á alcaldía-presidencia a contratación dos seis aspirantes aprobados. Asimesmo, acordouse establecer unha lista de reserva nos termos establecidos na Base Undécima das Bases Xerais. Nos días sucesivos, despois de diversas renuncias, tanto de aspirantes seleccionados, como de integrantes da lista de reserva, este Concello, soamente, poderá proceder á contratación dun socorrista, quedando en consecuencia, cinco prazas vacantes. Asimesmo, estas contratacións estaban financiadas pola Consellería de Traballo e Benestar ao abeiro dos denominados programas de cooperación, polo que a non cobertura das cinco prazas concedidas conlevaría o reintegro parcial da subvención concedida. Por todo o anterior, co obxecto de garantir unha óptima prestación do servizo de socorrismo nas praias de Gandarío e O Pedrido; e tendo en conta as facultades que me confire o artigo 21.1 g) da Lei 7/85, de 2 de abril, Reguladora de Bases de Réxime Local, RESOLVO: Primeiro: Establecer unha segunda convocatoria, cun prazo excepcional de (4) catro días hábiles a partir do día seguinte ao da publicación do correspondente anuncio no Boletín Oficial da Provincia e no Taboleiro de Anuncios da Sede Electrónica do Concello de Bergondo para a presentación de candidaturas a (5) cinco postos de socorristas. Segundo: Acordar, que se proceda de acordo co estipulado nas bases aprobadas por Resolución de Alcaldía 538/2022 de 16/05/2022 e publicadas no BOP o día 23/05/2022. En Bergondo, venres 10 de xuño de 2022 A alcaldesa Alejandra Pérez Máquez Dou fe; a secretaria Ana María Cacharrón Castelos” Bergondo, 10 de xuño de 2022 A alcaldesa Alejandra Pérez Máquez